[{"text_idx": "#000000", "text": "Ein 5 Nod ar gyfer Bwyd"}, {"text_idx": "#000001", "text": "Partneriaeth dinas gyfan o unigolion a sefydliadau yw Bwyd Caerdydd. Mae\u2019n gweithredu fel canolbwynt ar gyfer cysylltu\u2019r bobl a\u2019r prosiectau sy\u2019n gweithio i hyrwyddo bwyd iach ledled y ddinas, sy\u2019n amgylcheddol gynaliadwy a moesegol; mae\u2019n gweithredu fel llais ar gyfer newid ehangach."}, {"text_idx": "#000002", "text": "Mae Bwyd Caerdydd yn credu bod y bwyd rydyn ni\u2019n ei fwyta yn cael effaith fawr ar fywyd yng Nghaerdydd \u2013 nid yn unig ar iechyd pobl, ond ar gymunedau a busnesau, ffermwyr a chynhyrchwyr bwyd, a\u2019r amgylchedd hefyd. Mae bwyd da yn creu cymunedau cryf, iach a gwydn."}, {"text_idx": "#000003", "text": "Sefydlwyd Bwyd Caerdydd yn 2014 fel un o\u2019r Dinasoedd Bwyd Cynaliadwy cyntaf yn y DU. Yn ystod y saith mlynedd diwethaf, mae wedi datblygu a thyfu\u2019n sylweddol, gan gael effaith amlwg ar lefel dinas gyfan. Yn 2021, enillodd Caerdydd statws arian Lleoedd Bwyd Cynaliadwy, gan ddod y lle cyntaf yng Nghymru ac un o ddim ond chwe lle yn y DU i ennill y wobr fawreddog."}, {"text_idx": "#000006", "text": "Darllenwch fwy am ein cyflawniadau hyd yma."}, {"text_idx": "#000007", "text": "Pearl Costello yw Cydlynydd Bwyd Caerdydd ac mae\u2019n gyfrifol am ddod a\u0302 sefydliadau sy\u2019n gweithio ar brosiectau bwyd cynaliadwy ar draws y ddinas at ei gilydd, i rannu arfer gorau a chydweithio i drawsnewid system fwyd y ddinas."}, {"text_idx": "#000010", "text": "Yn 2021, penodwyd Bwrdd Bwyd Caerdydd i ganolbwyntio ar gyfeiriad strategol y bartneriaeth, a chynnig arweiniad ar sut i ddatblygu a gwella ei lwyddiant ymhellach"}, {"text_idx": "#000012", "text": "Mae Bwyd Caerdydd bellach yn cynnwys dros 200 o unigolion ar draws mwy na 90 o sefydliadau. Drwy\u2019r rhwydwaith hwn o bartneriaid penodedig, mae Caerdydd yn ysgogi newid ar lefel y ddinas ac yn gweithio i fynd i\u2019r afael a\u0302 rhai o heriau cymdeithasol, economaidd ac amgylcheddol mwyaf y ddinas."}]